****

**Materiál predkladaný na zasadnutie**

**Mestského zastupiteľstva v Spišskej Belej**

**dňa 8. februára 2024**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |
| --- | --- |
| **Názov materiálu:** | **Správa o vykonaných kontrolách:** * Kontrola vedenia evidencie a vybavovania sťažností, petícií alebo podnetov občanov za rok 2023
* Kontrola hospodárenia spoločnosti Lesy Mesta Spišská Belá s. r. o. v roku 2022
 |
| **Obsah materiálu:**  | 1. Návrh na uznesenie
2. Dôvodová správa
3. Správy z vykonaných kontrol
 |
| **Návrh na uznesenie:**  | **Uznesenie č. ........**Mestské zastupiteľstvo v  Spišskej Belej berie na vedomie správu výsledku kontroly  |
| **Stanovisko komisie:**  | - |
| **Spracovateľ materiálu:**  | Ing. Tomalová – hlavná kontrolórka |
| **Materiál predkladá:**  | Ing. Tomalová – hlavná kontrolórka |
| **K bodu programu:**  | 21. |
| **Počet strán:** | 3 |
| **Prílohy:** | Správy |
| **Dôvodová správa:**  |  V zmysle ustanovenia § 18f ods. 1 písm. d), zákona č. 369/1990 Zb. o obecnom zriadení v znení neskorších predpisov, je úlohou hlavného kontrolóra predložiť správu o výsledkoch kontroly priamo mestskému zastupiteľstvu na jeho najbližšom zasadnutí.  Kontrola bola vykonaná na základe schváleného plánu kontrolnej činnosti hlavnej kontrolórky. Dokumentácia z ukončených kontrol je k dispozícií u hlavnej kontrolórky pre potreby poslancov mestského zastupiteľstva.  |
| **Meno, priezvisko, funkcia  a podpis predkladateľa:** | Ing. Slávka Tomalová – hlavná kontrolórka mesta Spišská Belá ....................................... |

**Správy z vykonaných kontrol:**

* **kontrola vedenia evidencie a vybavovania sťažností, petícií alebo podnetov občanov za rok 2023**

 **Výsledok kontroly a zistené nedostatky:**

 Kontrolou predloženej evidencie neboli zistené nedostatky. Za rok 2023 neboli podané zo strany občanov sťažnosti, petície alebo podnety.

* **kontrola hospodárenia spoločnosti Lesy Mesta Spišská Belá s. r. o. v roku 2022**

 **Výsledok kontroly a zistené nedostatky:**

 Spoločnosť Lesy Mesta Spišská Belá s. r. o. dosiahla v roku 2022 kladný hospodársky výsledok, ktorý bol po zdanení vo výške 17 435 eur.

 Pri kontrole neboli zistené nedostatky, rozdiely, alebo porušenia zákonných ustanovení. Prostriedky a majetok boli využívané účelne a efektívne. Zároveň boli dodržané postupy pri povinnom zverejňovaní údajov v zmysle zákonných ustanovení.

Vybrané ekonomické ukazovatele: 2022 2021

Výnosy z hospodárskej činnosti spolu 1 936 254 832 616

Tržby z predaja vlastných výrobkov 669 759 501 460

Tržby z predaja služieb 40 227 8 161

Ostatné výnosy z hosp. činnosti 1 226 913 356 497

Náklady na hospodársku činnosť spolu 1 936 539 858 107

Spotreba materiálu, energie, ost. 128 025 39 034

Služby 553 704 314 289

Osobné náklady 228 431 190 638

Ostatné náklady na hospodársku činnosť 994 200 288 100

Výnosy z finančnej činnosti spolu 376 499 265 694

Náklady na finančnú činnosť spolu 378 486 267 236

Výsledok hospodárenia pred zdanením 22 325 9 980

Daň z príjmov 4 890 2 117

Výsledok hospodárenia po zdanení 17 435 7 863

 Spoločnosť má vytvorenú zákonnú rezervu vo výške 1 324 000 eur k 31. 12. 2022,

záväzky z obchodného styku vo výške 10 586 eur.

pohľadávky z obchodného styku vo výške 13 287 eur

Rezerva vytvorená spoločnosťou je v súlade so Smernicou upravujúcou podmienky vytvárania rezervy podľa Zákona č. 595/2003 Z. z. o dani z príjmov v zn. n. p., je podložená projektom lesnej pestovnej činnosti a plánom použitia vypracovaným a potvrdeným odborným lesným hospodárom na príslušné obdobia.

 Obchodná spoločnosť od svojho vzniku hospodári so ziskom. V kontrolovanom období mala k dispozícii dostatok likvidných aktív, nesplácala dlhodobé záväzky - neprijala bankové ani iné úvery, vykonávala činnosti, pre ktoré bola založená. O plánoch, priebehu a výsledkoch lesných činností konateľ pravidelne informuje na zasadnutiach dozornej rady aj mestského zastupiteľstva.

 V kontrolovanom období spoločnosť končila projekt s poskytovateľom - Štátnou ochranou prírody SR, na základe Zmluvy o starostlivosti č. ŠOP SR-Z/134/2020 v výške 301 171,01 eur.

Kontrola oprávnenou osobou bola 18. 11. 2022 ukončená bez zistených nedostatkov a prostriedky boli schválené v plnej výške.

Predmetom zmluvy boli:

* mzdové výdavky zamestnancov (lesník) – 7.375,29 eur
* externé služby a nákup tovarov (pestovné práce, nákup sadeníc) – 116.668,62 eur
* vlastný materiál (Vl. sadenice, koly) – 15.675,20 eur
* ponechanie stromov na dožitie – 139.050,90 eur
* ponechávanie hrubého mŕtveho dreva – 22.401,00 eur

 Ďalším prebiehajúcim projektom, kde bola spoločnosť úspešná a uzatvorila zmluvu, je HUSKROUA/1701/LIP/009. V  roku 2022 boli realizované činnosti v hodnote 150 956,60 eur - pestovné práce, mzdy projektového a finančného manažéra, rekonštrukcia podkrovia – Historicko-edukačná miestnosť lesnej pedagogiky (65 649,92 eur). Zariadenie podkrovia – z dôvodu predĺženia trvania projektu do 31.12.2023 bolo vyúčtovanie nákladov predložené spolu s rokom 2023 až v decembri 2023 a v súčasnosti prebieha záverečná administratívna kontrola. V roku 2022 boli prijaté dve platby z tohto projektu v sume 371 331,40 eur.

Pri kontrole zverejňovania podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v z. n. p. neboli zistené nedostatky.